Góðir gestir hjá Landsvirkjun á vísindadögum 6. nóvember 2002 Það voru unglingar úr Klébergsskóla , Korpuskóla , Laugalækjarskóla , Seljaskóla , Hjallaskóla og Lækjarskóla sem fengu það vandasama verkefni að reka sumarbúðir unglinga á ímyndaðri eyju . Á eyjunni áttu þau að reisa 100 MW orkuver og reka það fyrir unglingana á eyjunni . Til hjálpar höfðu þau tölvuleik sem sýndi þeim ýmsar áhugaverðar staðreyndir um orkunotkun eyjarskeggja og kostnaðinn við orkunotkunina . Ekki voru eingöngu reist vatnsorkuver á eyjunni heldur voru þar einnig rekin kolaorkuver , vindorkuver og sólarorkuver . Með þessu móti fékkst ágætur samanburður á ýmsum orkugjöfum og í ljós kom stofnkostnaður á mismunandi orkuverum . Gestirnir leystu verkefnin vel af hendi og kynntu vinnuhópar að lokum niðurstöður sínar . Gerðu það margir hverjir af mikilli fagmennsku . Hér brjóta nemendur og leiðbeinendur heilann um eðli vatnsorkunnar .